गर्मी ने फरवरी में 122 साल का रिकॉर्ड तोड़ा, अधिकतम तापमान 29.5 डिग्री रहा
India Weather Forecast Latest News Today Update फरवरी में उत्तर पश्चिम भारत (राजस्थान, पंजाब, हरियाणा, दिल्ली, यूपी) में दिन का औसत अधिकतम तापमान 3.40 डिग्री ज्यादा 24.86 डिग्री सेल्सियस दर्ज किया गया।
देश के मैदानी इलाकों में गर्मी ने फरवरी में 122 साल का रिकॉर्ड तोड़ दिया। मौसम विभाग के मुताबिक इस बार मार्च से ही लू चलने लगेगी। उत्तर और मध्य भारत में दिन का तापमान सामान्‍य से 1.73 डिग्री ज्यादा रहा। इससे पहले फरवरी 1901 में 0.81 डिग्री रिकॉर्ड किया गया था।
इस साल भारत में वक्त से पहले और भीषण गर्मी पड़ने की संभावना है। फरवरी में अधिकतम तापमान 29.5 डिग्री रहा। भारत में जब से मौसम का रिकॉर्ड दर्ज किया जा रहा है, उसमें ये सबसे ज्यादा है। वहीं पूर्वोत्तर भारत के पूर्व और मध्य भारत और उत्तर पश्चिम के कुछ हिस्सों में अधिकतम तापमान के सामान्य से ज्यादा होने की संभावना है।
फरवरी में उत्तर और मध्य भारत ही ज्यादा तपा
फरवरी में पारा बढ़ने की 2 वजहें...
पहली- विशेषज्ञों ने बताया कि गुजरात और राजस्थान में एंटी साइक्लोनिक सर्कुलेशन का बनना और आसमान का साफ रहना। इस वजह से पारा अचानक बढ़ गया। 
दूसरी- तटीय इलाकों में सी-ब्रीज की शुरुआत में देरी यानी समुद्र से आने वाली पश्चिमी हवाएं देर से शुरू हो पा रही है। पूर्वी हवाएं दोपहर तक चल रही हैं। सी-ब्रीज के से दोपहर बाद तटीय इलाकों का तापमान गिरता है।
मार्च से मई के लिए पहली एडवाइजरी, क्या करें, क्या न करें 
क्या करें
क्या न करें
राज्यों में मौसम का हाल यहां जानिए...
दिल्ली: दिल्ली-एनसीआर में सुबह हल्की बारिश
दिल्ली-NCR में बुधवार सुबह मौसम बदल गया। यहां के आस-पास के इलाकों में हल्की से मध्यम बारिश हुई। तेज हवाएं भी चलीं। इसके अलावा, पंजाब, हरियाणा, उत्तर-पश्चिम राजस्थान समेत दिल्ली-एनसीआर और उत्तर प्रदेश के उत्तर-पश्चिम इलाकों में बूंदाबांदी और हल्की बारिश की संभावना है।
हिमाचल; शिमला-नारकंडा में भारी बर्फबारी
हिमाचल प्रदेश के शिमला और नारकंडा में मंगलवार को भारी बर्फबारी हुई। बर्फबारी के चलते प्रदेश के तापमान में 11 डिग्री तक गिरावट दर्ज की गई। मौसम विभाग ने बुधवार को प्रदेश के ऊंचाई वाले कुछ इलाकों में भारी बारिश और बर्फबारी होने का पूर्वानुमान लगाया है। मौसम विभाग ने 5 जिलों मंडी, चंबा, कांगड़ा, कुल्लू और लाहौल स्पीति में ओलावृष्टि को लेकर अलर्ट किया है। पूरी खबर यहां पढ़ें...
MP: मध्यप्रदेश में 2 दिन बाद तेज गर्मी, खूब तपेगा मार्च
फरवरी के आखिरी दिन मध्यप्रदेश खूब तपा। भोपाल में पारा सामान्य से 4 डिग्री ऊपर 34.3 डिग्री पहुंच गया। यहां यह सीजन का तीसरा सबसे गर्म दिन रहा। मार्च की शुरुआत में सागर के ग्रामीण इलाकों में आज दोपहर बारिश हुई। आसपास के इलाकों में भी बादल हैं। हालांकि, मौसम विभाग का पूर्वानुमान है कि इस बार मार्च का महीना खूब तपेगा।
3 मार्च से तेज गर्मी शुरू हो जाएगी। 15 दिन में ही पारे में 3 से 4 डिग्री की बढ़ोतरी होगी, जबकि इसके बाद पारा 40 डिग्री के पार पहुंच जाएगा। मौसम वैज्ञानिकों का कहना है कि आसमान साफ रहने से चुभन वाली धूप रहेगी। इससे गर्मी का पारा भी चढ़ेगा। लू भी चलेगी।​​​​​​​ पूरी खबर यहां पढ़ें...
मौसम से जुड़ी ये खबर भी पढ़ें...
सर्दी के बाद बसंत नहीं, सीधा गर्मी आ गई, क्या मार्च में लू चलने लगेगी​​​​​​​
फरवरी का महीना बसंत का होता है। इस बार बसंत बिल्कुल गायब है। देश के ज्यादातर हिस्सों में सर्दी के बाद सीधे गर्मी महसूस होने लगी है। सबसे ज्यादा टेम्परेचर राजस्थान और गुजरात में बढ़ रहा है। इन दिनों यहां के ज्यादातर क्षेत्रों में टेम्परेचर सामान्य से 9 डिग्री सेल्सियस तक ज्यादा है। पूरी खबर यहां पढ़ें...